जेडीएस अच्छी तरह से जानती है कि सिर्फ त्रिशंकु विधानसभा ही उसके लिए हर तरह से फायदेमंद होगी. चुनाव में अगर बीजेपी या कांग्रेस दोनों में से कोई भी बहुमत की सरकार बनाने में कामयाब हो जाती है, तो जेडीएस के लिए कर्नाटक की राजनीति का रास्ता बंद हो जाएगा. जिस तरह से मोदी ने अपनी पहली रैली में पूर्व पीएम एचडी देवगौड़ा की तारीफ की और 48 घंटे के अंदर ही यू-टर्न ले लिया, उससे ओल्ड मैसूर में जेडीएस और देवगौड़ा के लिए भ्रमित करने वाले संकेत मिलते हैं.